CELEX: 62013CN0594
Language: fi
Date: 2013-11-21 00:00:00
Title: Asia C-594/13: Ennakkoratkaisupyyntö, jonka Bundesfinanzhof (Saksa) on esittänyt 21.11.2013 — ”go fair” Zeitarbeit OHG v. Finanzamt Hamburg-Altona

8.3.2014   
            
            
               FI
            
            
               Euroopan unionin virallinen lehti
            
            
               C 71/3
            
         
      Ennakkoratkaisupyyntö, jonka Bundesfinanzhof (Saksa) on esittänyt 21.11.2013 — ”go fair” Zeitarbeit OHG v. Finanzamt Hamburg-Altona
      (Asia C-594/13)
      (2014/C 71/06)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Kantaja:”go fair” Zeitarbeit OHG
      
         Vastaaja: Finanzamt Hamburg-Altona
      
         Ennakkoratkaisukysymykset
      
      
                  1)
               
               
                  Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 132 artiklan 1 kohdan g alakohdan tulkinta:
                  
                              a)
                           
                           
                              Voiko jäsenvaltio käyttää sille myönnettyä sosiaalisia hyvinvointipalveluja tarjoavien laitosten tunnustamista koskevaa harkintavaltaansa siten, että se tunnustaa tällaiseksi laitokseksi sellaiset henkilöt, jotka tarjoavat palvelujaan sosiaali- ja hoitokassoille, muttei tunnusta valtiollisen tutkinnon suorittaneita hoitajia, jotka tarjoavat palvelujaan suoraan hoitoa tarvitseville henkilöille?
                           
                        
                              b)
                           
                           
                              Jos valtiollisen tutkinnon suorittaneiden hoitajien on katsottava olevan luonteeltaan sosiaalisia hyvinvointipalveluja tarjoavia laitoksia: seuraako siitä, että vuokrattava työvoima tunnustetaan tällä tavalla, että tällaiseksi laitokseksi on tunnustettava myös sellainen tilapäistyövoimaa välittävä yritys, joka antaa vuokralle valtiollisen tutkinnon suorittanutta hoitohenkilökuntaa vastaavan tunnustuksen saaneille hoitolaitoksille (vastaanottaville laitoksille)?
                           
                        
            
                  2)
               
               
                  Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 134 artiklan a alakohdan tulkinta:
                  Onko valtiollisen tutkinnon suorittaneiden hoitajien asettaminen käyttöön vastaanottavan laitoksen (vuokralleottajan) tarjoamia hoitopalveluja varten välttämätöntä sosiaalihuoltoon tai sosiaaliturvaan läheisesti liittyvien liiketoimien suoritukselle, kun vastaanottava laitos ei voi toimia ilman henkilökuntaa?
               
            
         (1)  EUVL L 347, s. 1.